ROZHODNUTIE KOMISIE
z 10. júla 1995,
ktorým sa mení a dopĺňa rozhodnutie 91/516/EHS ustanovujúce zoznam zložiek, ktorých používanie v kŕmnych zmesiach je zakázané
(Text s významom pre EHP)
(95/274/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 79/373/EHS z 2. apríla 1979 o obchodovaní s kŕmnymi zmesami (1), naposledy zmenenú a doplnenú Aktom o pristúpení Rakúska, Fínska a Švédska, a najmä jej článok 10 c),
keďže rozhodnutie Komisie 91/516/EHS (2) ustanovilo zoznam zložiek, ktorých používanie v kŕmnych zmesiach je zakázané;
keďže je nevyhnutné presnejšie definovať zákaz týkajúci sa používania upravených koží s cieľom nevylúčiť používanie určitých odpadov z koží, ktoré boli upravené spôsobom nepredstavujúcim žiadne nebezpečenstvo pre zvieratá, napr. solením; toto opatrenie je zamerané na zamedzenie likvidácie odpadov, ktoré by mohli znečisťovať životné prostredie;
keďže opatrenia uvedené v tomto rozhodnutí sú v súlade so stanoviskom Stáleho výboru pre krmivá,
PRIJALA TOTO ROZHODNUTIE:
Článok 1
Príloha I k rozhodnutiu 91/516/EHS sa týmto mení a dopĺňa tak, ako je uvedené v prílohe k tomuto rozhodnutiu.
Článok 2
Toto rozhodnutie sa bude uplatňovať od 1. júla 1996.
Článok 3
Toto rozhodnutie je adresované členským štátom.
V Bruseli 10. júla 1995